kardosdrur/scandi-wiki huggingface dataset:
Kritisk psykologi

Den kritiske psykologi blev etableret som en teoretisk position i psykologien i 1970'erne ved Freie Universität i Berlin som et barn af studenteroprøret i 1968. Positionen var i en periode meget indflydelsesrig i Tyskland og senere blandt andet i Danmark, men kun få af dens værker blev oversat til engelsk (se også Wikipedias artikler på engelsk og tysk).

Der henvises ofte til Klaus Holzkamps værker, men der var tale om et kollektiv, hvor også bl.a. Ute Osterkamp, K-H Braun, Morus Markard og W.F Haug skrev vigtige tekster; via feministisk psykologi blev Frigga Haugs værker måske de mest kendte internationalt. I Danmark bl.a. Erik Axel, Torben Bechmann Jensen, Tove Borg, Ole Dreier, Hysse Forchhammer, Jens Kr. Gudiksen, Lotte Huniche, Pernille Hviid, Charlotte Højholt, Vibeke Jartoft, Liselotte Ingholt, Andrew Jefferson, Kasper Kristensen, Dorte Kousholt, Line Lerche Mørck, Lotte Huniche, Morten Nissen, Bodil Pedersen, Ole V Rasmussen, Ernst Schraube, Ida Schwartz. Mange danske tekster i traditionen er udgivet i tidsskriftet "Udkast. Dansk Tidsskrift for Kritisk Samfundsvidenskab", og mange engelske siden 1999 i Outlines. Critical Practice Studies. 

Den kritiske psykologi byggede på Vygotsky's og især Leontjev's kulturhistoriske Virksomhedsteori, men føjede dertil en ideologikritisk dimension og en subjektproblematik, der i mange henseender tog de samme temaer op som den kritiske psykoanalyse. I de senere år knyttes an til strømninger som situeret læring, interaktionisme og poststrukturalisme, og der ses hos mange forfattere tilnærmelser, dels til nyere 'critical psychology', dels til nyere udgaver af kulturhistorisk / virksomhedsteoretisk psykologi.

Litteratur 

 Dreier, Ole (red.). (1979). Den kritiske psykologi. København: Rhodos. (Bidrag af: Klaus Holzkamp, Wolfgang Fritz Haug, Volker Schurig, Frigga Haug, Ute Holzkamp-Osterkamp og Ole Dreier. Oversat fra tysk).

Tidsskrifter 
 Nordiske udkast : tidsskrift for kritisk samfundsforskning 
Udgives af "Udkast – forening for kritisk samfundsvidenskab" og Syddansk Universitetsforlag. Tidsskriftet udkommer 2 gange om året. Tidligere udgaver kan findes elektronisk her: https://tidsskrift-dk.ez.statsbiblioteket.dk:12048/index.php/nu 

Foreningen udgiver også en søsterpublikation på engelsk, Outlines. Indholdet i de to tidsskrifter er ikke det samme. 

 Outlines. Critical Practice Studies: Internationalt open access tidsskrift. Aktuel redaktion sammensat af forskere fra Danmark, UK, Tyskland, Grækenland, USA, Finland og Spanien. Tidsskriftet udgives to gange om året (1. årg. 1999) på engelsk. https://tidsskrift-dk.ez.statsbiblioteket.dk:12048/outlines?acceptCookies=1

Se også 

Kritisk psykologi (udførligt opslag i Leksikon for det 21. Århundrede)

Kilder 

Virksomhedsteori

Psykologi
Academica

Academica er et forlag, der udgiver fag- og lærebøger til videregående uddannelser inden for blandt andet økonomi, ledelse og organisation, dansk og sprog, salg og markedsføring samt pædagogik. Forlaget lancerer omkring 30 nye titler årligt. 

Academica er siden 2002 en del af Gyldendal Akademisk, der desuden omfatter forlagene Hans Reitzels Forlag og Munksgaard Danmark.

Eksterne henvisninger 
 Academicas hjemmeside 

Forlag fra Danmark
Etableret i 2002
Gyldendal
Frederikshavn Bulldogs FK

Frederikshavn Bulldogs FK er en floorballklub fra Frederikshavn, Nordjylland. Klubbens førstehold på herresiden spiller i den bedste danske liga i division vest.

Klubben blev stiftet i 1990 og står dermed som den næstældste klub i Danmark efter Aalborg Flyers FC. Deres største resultater indtil videre er to guldmedaljer i Danmarksmesterskabet.

I 2012 stiftede klubben sammen med FC Outlaws klubben Frederikshavn Blackhawks.

Eksterne henvisninger 
 Officiel hjemmeside 

Floorballklubber fra Danmark
Bulldogs FK
FC Outlaws

FC Outlaws er en dansk floorballklub stiftet i 1998 med hjemmebane på Arena Nord. Klubben har hold i den bedste danske liga både på herresiden og damesiden.

FC Outlaws startet som Outlaws FFK Floorball – I sommeren 1998 henvendte en flok udbrydere fra Frederikshavn Bulldogs sig til Frederikshavn Firma Klubber – FFK – og foreslog at oprette en floorballafdeling i FFK. og pr. 1.juni 1998 var en ny floorballklub – Outlaws FFK Floorball – en realitet. Outlaws FFK startede i 1998 i 1. division vest under DaFU og vandt denne med oprykning til følgen år. I 2003 blev forholdene for trange i FFK og man stiftede en selvstændig forening – Floorball Club Outlaws, Frederikshavn – FC Outlaws..

Klubbens bedste resultater tæller 3 guldmedaljer på herresiden og 2 guldmedalje til dameeliten. Damernes guldmedalje fra sæsonen 07-08 gav desuden billet til EuroFloorball Cup-kvalifikation 2008 for damer, som blev afholdt i Frederikshavn.

I 2012 stiftede klubben, sammen med Frederikshavn Bulldogs klubben Frederikshavn Blackhawks.

Eksterne henvisninger 
 Officiel Hjemmeside 
 frederikshavnnyt.dk

Floorballklubber fra Danmark
Sport i Frederikshavn
Etableret i 1998
Bad Taste

Bad Taste er en kultfilm lavet i New Zealand af Ringenes Herre-instruktøren Peter Jackson. Det er hans første film.

Handling 
Filmen handler om at nogle rumvæsner er taget til Jorden for at fange mennesker, til en fast-foodkæde. En gruppe unge fyre tager kampen op mod rumvæsnerne.

Produktionsnoter 
Filmen blev optaget i og omkring Peter Jacksons hjemby Pukerua Bay, nord for Wellington, New Zealand. Den skulle rigtig have været en kortfilm, men blev senere til en spillefilm, der blev optaget på fire år. Peter Jackson lavede alle masker, makeup- og splattereffekter selv. Han lavede maskerne til rumvæsnerne i sin mors ovn, så familien måtte stege pølser i noget tid. Filmen blev mere kendt efter en screening ved Cannes Film Festival i Frankrig

Medvirkende 
 Terry Potter – Ozzy/3rd Class Alien 
 Pete O'Herne – Barry/3rd Class Alien 
 Craig Smith – Giles/3rd Class Alien 
 Mike Minett – Frank/3rd Class Alien 
 Peter Jackson – Derek/Robert 
 Doug Wren – Lord Crumb 
 Dean Lawrie – Lord Crumb SPFX Double/3rd Class Alien 
 Peter Vere-Jones – Lord Crumbs stemme

Eksterne henvisninger 
 

Film fra New Zealand
Film fra 1987
Svensk pølseret

Svensk pølseret er en kendt dansk gryderet. Den består normalt af kartoffel- og pølsestykker i en sovs af tomatpuré, løg, paprikapulver, fløde og mælk.

Svensk pølseret er på trods af navnet ukendt i Sverige. Navnet menes at stamme fra danskere, der har været på lejrskole i Sverige, hvor man på en af de sidste dage har frembragt noget sammenkog af resterne: En ret med pølser i Sverige.

Kilder

Eksterne henvisninger 

Mad fra Danmark
Kødretter
Kartoffelretter
Dreamgirls

Dreamgirls er en amerikansk musicalfilm fra 2006, instrueret af Bill Condon og med blandt andre Beyoncé Knowles, Jennifer Hudson og Eddie Murphy på rollelisten.

Eksterne henvisninger 
 

Amerikanske film fra 2006
Musicalfilm fra USA
Film instrueret af Bill Condon
Battlefield: Bad Company

Battlefield: Bad Company er et syvende-generations konsolspil udviklet af det svenske Digital Illusions (DICE). Spillet udkom den 27. juni 2008 i Europa (23. juni i USA og 28. juni i Asien).
Battlefield: Bad Company 2 blev udgivet i Europa den 5. marts 2010.

Spillet foregår nogle år ude i fremtiden, hvor fire soldater fra Bad Company deserterer, da de falder over noget, der virkelig er værd at kæmpe for.

Til forskel fra de andre Battlefield spil er der kommet en hel ny spil mode, kaldet Gold Rush, hvor spillerne er inddelt i to hold, Angriber og forsvarer. Angriberne skal så få ødelagt nogle kasser med guld, mens forsvarerne prøver at forhindre det. Ideen med den nye spil mode, er at spillerne er sammen, og ikke som i den gamle Conquest mode, hvor alle spillerne blev spredt ud over hele banen.

Noget helt nyt er også, at det er muligt at ødelægge næsten alt i banerne. Huse, broer, træer, selv jorden kan blive sprængt i stykker. Det er muligt, at opnå taktiske fordele ved at ødelægge ting.

Battlefield: Bad Company er som det første spil lavet med den helt nye grafikmotor, Frostbite, fra Digital Illusions (DICE).

Referencer 

Computerspil fra 2008
Bad Company
First-person shooter
PlayStation 3-spil
Xbox 360-spil
Digital Illusions
Massimo Oddo

Massimo Oddo (født 14. juni 1976 i Città Sant'Angelo, Pescara) er en tidligere italiensk fodboldspiller.

Fodboldkarriere 
Han startede sin karriere hos Renato Curi Angolana af CND og skiftede til AC Milans ungdomshold i 1993. Efter at have tilbragt to år på bænken skiftede han til Serie C klubben Fiorenzuola på et udlån i håb om mere spilletid. Han spillede for yderligere tre Serie C klubber (Monza, Prato, Lecco) Han vendte tilbage Monza i 1998 (nu Serie B-hold) og fortsatte et år senere til Napoli, fortsat udlånt fra Milan. Han fik sin debut i Serie A, da Milano omsider solgte ham til Hellas Verona i 2000. Efter to succesrige sæsoner hos Verona købte SS Lazio Oddo, da Alessandro Nesta var skiftet til AC Milan. 

I Lazio han fik han mulighed for at spille i Champions League i sæsonen 2003-04 og i UEFA Cuppen i sæsonerne 2002-03 og 2004-05. Holdet nåede semifinalen i 2003. Desuden opnåede han i den tredje sæson med Lazio at blive italiensk Cup-vinder. Han blev anfører i Lazio i starten af 2006-2007 sæsonen efter Fabio Liveranis skift til Fiorentina. 

I vinteren 2007 skiftede Massimo Oddo tilbage til AC Milan. Nogle måneder senere var Oddo med i startopstillingen som højre back, da Milan vandt Champions League-finalen med 2-1 over Liverpool FC og senere klubbens femte UEFA Super Cup-finale i august med sejr over Sevilla FC. Sommeren 2008 skiftede Oddo til FC Bayern München på lån.

Landsholdskarriere 
Oddo fik debut på landsholdet i 2002 som en del af en fornyelse efter det skuffende resultat under slutrunden samme år. 

Han startede inde i syv kvalifikationskampe til EM i 2004. Under slutrunden i Portugal fik han kun en enkelt kamp som indskifter (mod Bulgarien, hvor han lagde op til målet, som Italien vandt kampen på. Efterfølgende var Oddo med på det italienske hold, der i 2006 blev verdensmestre. Han fik dog kun 23 minutters spilletid under VM i kvartfinalen mod Ukraine. 

Oddo scoret sit første landskampsmål på straffesprark i en kvalifikationskamp til EM 2008 7. oktober 2006 mod Ukraine.

Priser

Klub 
 2003-04: Coppa Italia (S. S. Lazio) 
 2006-07: UEFA Champions League (AC Milan) 
 2007: UEFA Super Cup (AC Milan) 
 2007: FIFA Club World Cup (AC Milan)

Landshold 
 2006: Verdensmesterskabet (Italien)

Privatliv 
Hans far, Francesco Oddo, er træner og tidligere fodboldspiller. Sammen med sin bror, Giovanni, gør Massimo Oddo en indsats for at hjælpe fattige børn. Han er gift med Claudia Crivelli, med hvem han har sønnen Davide.

Oddo er en uddannet frisør og satte håret for mange af sine holdkammerater under VM-slutrunden i 2006, hvilket gav ham tilnavnet "Barberen i Berlino". Han har i en periode læst jura, men fuldførte ikke studiet. I 2007 vendte han tilbage til universitetet og er ved at tage kurser med henblik på at blive træner.

Eksterne henvisninger 

Fodboldspillere fra Italien
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Fodboldspillere fra U.S. Lecce
Fodboldspillere fra AC Milan
Verdensmestre i fodbold
Spøgelsesstation

En spøgelsesstation er en nedlagt undergrunds- eller nærbanestation.

Ordet stammer fra tysk, hvor Geisterbahnhof blev betegnelsen for de stationer på byens S-Bahn og U-Bahn, der blev lukket da byen under den kolde krig blev delt i Østberlin og Vestberlin. Efter afslutningen af den kolde krigs blev stationerne genåbnet. For U-Bahn-stationernes vedkommende skete det i 1995, mens spøgelsesstationerne på S-Bahn åbnede i 2002.

Fænomenet kendes også fra andre storbyer, f.eks. London, hvor en række Underground-stationer er blevet lukket, senest Shoreditch i 2006.

Spøgelsesstationer i Danmark
Da Ny Ellebjerg Station blev åbnet i starten af 2007, blev (den gamle) Ellebjerg Station lukket, pga. den ringe afstand mellem de to stationer, samt at den gamle station kun blev benyttet af en linje (A). Stationsbygningen står der stadigvæk, men den er blevet lukket og forseglet med træplader, mens perron og perrontag er fjernet. Graffiti og  hærværk kan tydeligt ses på stationen; færdsel på området ikke tilladt.

Jernbanestationer
Aalborg Nærbane

|}
Aalborg Nærbane er en nærbane, der betjener syv jernbanestationer i Aalborg-området. Nærbanen kører ad den østjyske længdebane mellem Lindholm i nord til Skørping i syd, i alt 29 km. Der er to afgange i timen mandag til lørdag, hvoraf den ene er DSB's InterCitytog mellem Aalborg og København. Den anden er Nordjyske Jernbaners lokaltog mellem Skagen og Aalborg hhv. Aalborg og Skørping.

Nærbanen blev vedtaget af Folketinget i 1999 og blev indviet 14. december 2003. Den består af de hidtidige Aalborg Banegård og Skørping Station samt de nyanlagte Lindholm Station, Aalborg Vestby Station, Skalborg Station, Svenstrup Station og Støvring Station. Både i Lindholm, Støvring, Skalborg og Svenstrup var der tidligere jernbanestationer, men de blev nedlagt i 1970'erne som følge af lave passagertal.

Etableringen af nærbanen kostede ca. 125 mio., der blev samfinansieret mellem staten, Aalborg Kommune og Støvring Kommune.

Oprindeligt blev trafikken varetaget af DSB's InterCitytog mellem Frederikshavn (fra 2006 Lindholm) og København samt af regionaltog mellem Lindholm og Skørping. 6. august 2017 blev regionaltogene erstattet af Nordjyske Jernbaners lokaltog, der kom til at køre mellem Skagen og Aalborg hhv. Aalborg og Skørping.

Eksterne henvisninger 
 Aalborg nærbane 

Jernbanestrækninger i Danmark
Nærbane
Etableret i 2003
Nærbane

En nærbane er en betegnelse for et togsystem, der med hyppige afgange betjener større byer og deres forstæder.

Tidligere blev S-tog og regionaltog også betegnet som nærbaner, men i dag anvendes betegnelsen primært om konkrete linjer, f.eks. Aalborg Nærbane og Århus Nærbane, der begge blev anlagt i starten af 2000'erne.

Af nærbaner i udlandet kan bl.a. nævnes Berlins S-Bahn.

Togforbindelser
Timme Rosenkrantz

Niels Otte Timme baron Rosenkrantz (6. juli 1911 i Hellerup – 11. august 1969 i New York) var en dansk baron, journalist, forfatter, radioproducer, pladeproducer, foredragsholder og jazzentusiast. Søn af kriminalforfatteren Palle Rosenkrantz. 

Timme Rosenkrantz var blandt de tidlige tilhængere af afroamerikansk jazzmusik. Han rejste første gang til USA i Februar 1934, og blev gennem årene ven med mange store og små jazz-personligheder. Han har skrevet flere bøger bl.a.: "Dus med Jazzen" (Mine Jazzmemoirer) fra 1964; en festlig bog om hans mange oplevelser i jazzens hovedstad New York (særligt i Harlem).

Han var livet igennem en stor samler af musikoptagelser og litteratur om jazz, og han efterlod en samling, der omfatter mange grammofonplader og andet materiale om jazz. Der er i samlingen: 1679 78’er-plader, 170 ep’er, 1055 lp’er, 411 acetater, 923 spolebånd og 103 bøger. Dertil kommer en samling på over 3000 fotos af musikere og orkestre, hvoraf mange er optaget af Rosenkrantz selv.

Timme Rosenkrantz's samling er placeret i universitetsbiblioteket på Syddansk Universitet.

Bibliografi 
 Timme Rosenkrantz, Harlem Jazz Adventures A European Baron's Memoir, 1934-1969 (Lanham, MD, Scarecrow Press, 2012).
 Timme Rosenkrantz,   Der er megen Løgn til, 1933

Eksterne henvisninger 
 

Faglitterære forfattere fra Danmark
Timme
Jazz i Danmark
Selvbiografer fra Danmark
Baroner fra Danmark
Personer fra Hellerup
Samlere fra Danmark
Filantroper fra Danmark
Dansksprogede forfattere fra Danmark
Deutsche Reichsbahn

Deutsche Reichsbahn var det statslige jernbaneselskab i Deutsche Demokratische Republik (Østtyskland). 

Selskabet blev dannet i 1949. Navnet Deutsche Reichsbahn blev tidligere brugt af det dengang samlede Tysklands jernbaneselskab, der blev grundlagt i 1920. Under Tysklands deling hed Vesttysklands jernbaneselskab Deutsche Bundesbahn. De to fortsatte som separate selskaber efter genforeningen i 1989, og fusionerede først i 1994 til det nuværende Deutsche Bahn.

Historie 
I den sovjetiske besættelseszone blev navnet Deutsche Reichsbahn valgt som navn på jernbaneselskabet, da det på Potsdamkonferencen blev bestemte, at rettighederne til at drive togtrafik i Berlin, kun gjaldt Deutsche Reichsbahn.

På Potsdamkonferencen havde de allierede ingen hensigt om at dele Tyskland, men tværtimod holdt sammen, så betegnelsen virkelig betød det fælles nationale selskab. Ved at fortsætte med at bruge samme navn kunne det østtyske selskab kræve retten til at drive jernbanen i det besatte Berlin. Deutsche Reichsbahn drev Berlins S-Bahn både i Øst- og Vestberlin frem til 1984.

Jernbaneselskaber i Tyskland
DDR
Etableret i 1949
Ophørt i 1994
Linser

Linser er frø, der stammer fra en dyrket sort af urten Ægte Linse, der tilhører ærteblomstfamilien. Urten har været dyrket i flere tusinde år for sine linseformede frø. Der findes en stor mangfoldighed af sorter, som alle er proteinrige.

Anvendelse 
Linser er en af grundpillerne i det indiske køkken, hvor det kaldes dal. 

I modsætning til andre tørrede bælgfrugter har linser kort kogetid (fra 15 til 40 minutter), og de behøver ikke at sættes i blød. Større linsetyper, som grønne linser, kan dog med fordel ligge i blød i nogle timer, hvilket vil reducere kogetiden med 10 minutter.

Nitrogenfikserende planter
Symbioser
Bælgfrugter
Linse
Kameliadamen

Kameliadamen (Original fransk titel: La Dame aux camélias) er en roman fra 1848 og et skuespil fra 1852, begge skrevet af den franske forfatter Alexandre Dumas den yngre. 
Romanen er baseret på virkelige begivenheder: forfatterens erindringer om den prostituerede Marie Duplessis (15. januar 1824 – 3. februar 1847). 
Skuespillet, der blev filmatiseret i 1936 med Greta Garbo i titelrollen, er derimod en glorificeret omskrivning. 
Kameliadamen er desuden forlæg for Giuseppe Verdis opera La Traviata (1853) og John Neumeiers ballet Die Kameliendame (1978).

Romaner fra Frankrig
Skuespil fra 1852
Skuespil fra Frankrig
Flughafen Berlin-Schönefeld

Flughafen Berlin-Schönefeld, også benævnt Berlin-Schönefeld International Airport eller blot Berlin-Schönefeld (IATA: SXF, ICAO: EDDB), er en tidligere international lufthavn beliggende i Schönefeld i kommunen Dahme-Spreewald i Brandenburg i Tyskland, umiddelbart syd for grænsen til Berlin og ca. 18 km. fra Berlins centrum. 

Flughafen Berlin-Schönefeld blev fra 2011 ombygget til Berlin Brandenburg lufthavn, der i 2020 afløste Berlin-Schönefeld.

Schönefeld betjente i 2006 6.059.343 passagerer. En stor del af lufthavnens trafik bestod af internationale charter- og lavprisfly. I tilknytning til lufthavnen findes en S-Bahn-station.

Historie 
Lufthavnen blev opført i 1934 og anvendtes frem til 1945 af flyfabrikanten Henschel, der byggede omkring 14.000 fly i sin fabrik på stedet. 22. april 1945 erobrede sovjetiske tropper Schönefeld og allerede i 1946 indledte Aeroflot flytrafik fra Moskva. I 1954 blev lufthavnen frigivet af Sovjetunionen. Schönefeld-lufthavnen var fra 1949 til 1990 den største civile lufthavn i DDR og den eneste lufthavn, der betjente det daværende Østberlin. I perioden blev lufthavnen omdøbt adskillige gange; den hed blandt andet Zentralflughafen Berlin-Schönefeld. I 1976 indviedes en ny passagerterminal. DDR's luftfartsselskab Interflug havde Schönefeld som sin primære hub frem til selskabets fusion med Lufthansa i 1991. Efter Tysklands genforening satsede Schönefeld på charter- og lavprisfly.

Schønefeld
Flughafen Berlin-Schønefeld
Ophørt i 2020
Nedlagte lufthavne i Tyskland
Linse-slægten

Linse-slægten (Lens) er en lille slægt med ca. 4 arter, der er udbredt i Østafrika, Nordafrika, Melllemøsten, Cypern, Kaukasus, Centralasien og ned i Pakistan samt det sydøstlige og sydvestlige Europa. Det er Vikkeagtige, én- og flerårige urter med en opstigende til klatrende vækst. Stænglerne er glatte og bærer uligefinnede (eller ligefinnede, hvis de bærer slyngtråde) blade med ovale småblade og hele bladrande. Blomsterne er samlet i fåtallige, akselstillede stande. De enkelte blomster er uregelmæssige og slanke med kvide til lyst violette kroner. Frugterne er bælge med nogle få, linseformede (!) frø. Her beskrives kun den ene art, hvis frø sælges som madvarer i Danmark.

 Ægte Linse (Lens culinaris)

 Lens ervoides
 Lens lamottei
 Lens nigricans

Se også 
 Linser
Schönefeld

Schönefeld er en forstad til Tysklands hovedstad, Berlin, beliggende i Landkreis Dahme-Spreewald i delstaten Brandenburg. Schönefeld grænser op til Berlins sydlige bydel, Treptow-Köpenick. Byen har 12.354 indbyggere (2006).

Byen er mest kendt for at huse Berlins største lufthavn, Flughafen Berlin-Schönefeld.

Byer i Brandenburg
Forstæder til Berlin
Bønne

[[File:Phaseolus vulgaris MHNT.BOT.2016.24.73.jpg|thumb|Phaseolus vulgaris”]]
 
Bønne (Phaseolus vulgaris) er en enårig urt af ærteblomstfamilien, der dyrkes for sine spiselige frø, bønnerne, som spises enten i tørret (eller moden) tilstand eller med bælgen som umodne, grønne bønner. 

Alle sorter af bønne har trefingrede blade. Bønnen stammer fra Syd- og Mellemamerika, hvor den udgør en af de vigtigste madvarer.

 Verdensproduktion 

 Ernæringsværdi 
I lighed med andre bælgplanter er bønner rige på proteiner, fibre, jern, magnesium, zink og B-vitaminer.

 Giftighed 
Modne bønner indeholder et lectin, en toksisk substans i rå tilstand. De giftige lectiner uskadeliggøres ved kogning, og derfor skal bønner generelt koges. Alle bønnespirer og bønner bortset fra linser, mungbønner, soyabønner og kikærter er giftige i rå tilstand på grund af lectinindholdet. Lectinerne i havebønner, pralbønner, limabønner, hestebønner, hvide bønner, brune bønner, sorte bønner, pintobønner og især kidneybønner giver diarré, opkastning og kvalme, og i værste tilfælde mavekrampe og blødninger.Proteinrige bønner og linser. Sundhed. DR

 Varieteter
Varieteter af bønne (Phaseolus vulgaris''), der alle er spiselige:
 Hvid bønne.
 Brun bønne.
 Sort bønne.
 Pintobønne.
 Kidneybønne.

Henvisninger 

 
Nitrogenfikserende planter
Symbioser
Bælgfrugter